**МОНГОЛ УЛСЫН ХАРЬЯАТААС ГАРАХ ХҮСЭЛТ ГАРГАГЧИЙН**

**БҮРДҮҮЛЭХ БАРИМТ БИЧИГ**

**1.**Монгол Улсын Ерөнхийлөгчийн нэр дээр өргөдөл гаргах бөгөөд Монгол Улсын харьяатаас гарах болсон шалтгаан, харьяат болохыг хүссэн улс, харьяат болох улсдаа шилжин суурьшсан огноо, эцэг, эх, эхнэр /нөхөр/, хүүхэд нь аль улсын харьяат болох, тэдгээрийн хөдөлмөр эрхлэлтийн байдал, 18 нас хүртэлх насны хүүхдийнхээ иргэний харьяаллыг өөрчлөх эсэх талаар тусгана.

Хамгийн эхний мөрөнд Монгол Улсын Ерөнхийлөгч /овог, нэрийг бичнэ/ Танаа дараагийн мөрөнд ОГНОО болон оршин сууж байгаа улс, хот-ын нэрийг бичнэ. Өргөдлийн агуулгыг бичсэний дараа өргөдөл гаргасан гээд овог, нэрээ бичиж, гарын үсгээ зурж баталгаажуулна.  Өргөдлөө компьютерээр бичиж болно.

2. Гурван үеийн намтар /Өөрийн болон эцэг, эх, өвөг эцэг, эмэг эхийн намтрыг бичнэ/

Хамгийн эхний мөрөнд Монгол Улсын харьяатаас гарах хүсэлт гаргагч /овог, нэр/ миний гурван үеийн намтар гээд 1-д өвөг эцэг, эмэг эхийнхээ 2-т эцэг, эхийн, гуравт өөрийнхөө эхнэр/нөхрийн намтрыг бичиж, хамгийн сүүлд “Гурван үеийн намтраа үнэн зөв бичсэн” гээд овог, нэрээ бичиж, гарын үсгээ зурж баталгаажуулна;

3. Мэдүүлгийн хуудас бөглөх **/**Монгол Улсын харьяатаас гарах хүсэлт гаргагчийн мэдүүлгийн асуулт бүрийг ч, тодорхой хариулж бичнэ. Хуудас бүрийн баруун доод өнцөгт гарын үсгээ зурж баталгаажуулна/

4. Төрсний гэрчилгээ, Иргэний үнэмлэх, Гадаад паспорт, 16 хүртэл насны хүүхэдтэй бол хүүхдийн төрсний гэрчилгээний нотариатаар батлуулсан хуулбар;

**5.**Монгол Улсын харьяатаас гарч гадаад улсын харьяат болохыг зөвшөөрсөн эцэг, эхийн зөвшөөрөл.

* Эцэг, эхийн гарын үсэг, иргэний үнэмлэхний хуулбарыг нотариатаар гэрчлүүлэн хавсаргах. Эцэг, эхийн аль нэг нь эсвэл хоёул нас барсан бол нас барсныг нотлох Улсын бүртгэлийн ерөнхий газрын Иргэний баримтын төв архивын лавлагааг хавсаргана.

6. Гэр бүлтэй бол гэрлэлтийн гэрчилгээний нотариатаар гэрчлүүлсэн хуулбар, гэрлэлтээ цуцлуулсан бол энэ тухай эрх бүхий байгууллагаас гаргасан албан ёсны шийдвэрийн нотариатаар гэрчлүүлсэн хуулбар. Гэрлэлтийн гэрчилгээ, гэрлэлт цуцалсан шүүхийн шийдвэр гадаад хэлээр байгаа бол албан ёсны орчуулга;

**7.**16 хүртэл насны хүүхдийнхээ иргэний харьяаллыг өөрчлөх бол энэ талаар эцэг, эх хүсэлтээ бичгээр гаргаж, гарын үсгийг нотариатаар батлуулсан байх;

**8.**16-аас 18 насны хүүхдийн иргэний харьяаллыг өөрчлөх тохиолдолд тэрбээр хүсэлтээ өөрөө бичгээр гаргаж, гарын үсгийг нотариатаар батлуулсан байх;

**9.** Монгол Улсад иргэний өр төлбөр, нэхэмжлэлгүй болох талаар дараах байгууллагуудаас тодорхойлолт авах. Үүнд:

* давж заалдах шатны шүүх /аймаг, дүүрэг/-ийн тодорхойлолт;
* шүүхийн шийдвэр гүйцэтгэх ерөнхий газрын тодорхойлолт;
* дүүргийн татварын хэлтсийн тодорхойлолт;
* БСШУЯ-ны сургалтын төрийн сангийн тодорхойлолт.

**10.** Улсын тэмдэгтийн хураамж 40 австрали доллар /Австралийн money order/

**11.**Гэрэл зураг3 хувь, /3,5 х 4,5 хэмжээтэй/

**Монгол Улсын харьяатаас гарахад Австрали Улсын эрх бүхий байгууллагаас өөрийн улсын харьяатаар хүлээн авна гэсэн урьдчилсан албан ёсны зөвшөөрлийн бичгийг заавал хавсаргасан байна. /Уг бичгийн орчуулгыг албан ёсны орчуулгын төвөөр хийлгэж хавсаргана/**

**Тус ЭСЯ нь Монгол Улсын харьяатаас гарах өргөдлийг “Харьяатын тухай хууль”-ийн дагуу холбогдох байгууллагад уламжилна.**

Жич: Монгол Улсын харьяатаас гарахыг хүсэгч нь:

* Монгол Улсын Ерөнхийлөгчийн нэр дээр бичсэн өргөдөл, гурван үеийн намтар, анкет нь хоорондоо зөрүүгүй, үнэн зөв, дэлгэрэнгүй, тодорхой бичсэн байх;
* Хүсэлт гаргагч нь өргөдөл, гурван үеийн намтар, анкетаа үнэн зөв мэдүүлж гарын үсгээ зурж баталгаажуулсан байх үүрэгтэй. Эдгээрийг компюьютерээр бичсэн тохиолдолд мөн өөрийнхөө гарын үсгийг зурж баталгаажуулна;
* Хуулбар баримт бичгүүдийг нотариатаар баталгаажуулах, гадаад хэл дээрх баримт бичгүүд албан ёсны орчуулгын төвөөр орчуулуулсан байх.

Илүү дэлгэрэнгүй мэдээллийг Гадаадын иргэн, харьяатын газрын сайтаас авч болно.

[https://www.immigration.gov.mn/citizenship/3#](https://www.immigration.gov.mn/citizenship/3)